Incendiu cu scandal în Capitală: Chiriașul apartamentului unde a izbucnit focul, imobilizat de Poliție.
Un incendiu a izbucnit, luni, în bucătăria unui apartament de pe strada Simu Anastasie, din Sectorul 1 al Capitalei. Bărbatul care locuia în respectivul apartament a devenit recalcitrant și a fost imobilizat de polițiști. Incendiul a fost localizat de pompieri și nu au fost persoane rănite.
Un bărbat din Capitală a fost imobilizat după ce s-a luat la ceartă cu polițiștii trimiși să intervină la incendiul care i-a cuprins casa, anunță Poliția Capitalei."La acest moment Secția 1 Poliție a intervenit, alături de pompieri, la un incendiu ce se manifestă pe o stradă din sectorul 1. Bărbatul ce locuiește în apartamentul în cauză a intrat in conflict cu vecinii și a avut un comportament recalcitrant și față de polițiști, fapt pentru care a fost imobilizat", conform unui comunicat al Poliției București.Individul locuia acolo cu chirie.Incendiu a izbucnit în bucătăria unui apartament de pe strada Simu Anastasie, din Sectorul 1 al Capitalei."Nu sunt persoane rănite. Acționează trei autospeciale de stingere, SMURD, descarcerare, autoscara", conform ISU București.